OzLabs/hebrew-wiki-articles huggingface dataset:
מארי ד. אלדריג'

מארי דלאני אלדריג (באנגלית: Marie D. Eldridge; 1 ביוני 1926–13 ביוני 2009) הייתה סטטיסטיקאית אמריקאית.

== ביוגרפיה ==
אלדריג' למדה לימודי תואר ראשון במכללת נוטרדאם במרילנד, וקיבלה תואר מוסמך בביוסטטיסטיקה מאוניברסיטת ג'ונס הופקינס ב-1953.

אלדריג' כיהנה בשורה של תפקידים בממשלה הפדרלית. בין היתר עבדה בשירות הביטוח הלאומי , בלשכה לסטטיסטיקת עבודה, במשרד החינוך, במכון הלאומי לבריאות הנפש, ובשירותי הדואר.

בראשית שנות השבעים ניהלה את המחלקה לסטטיסטיקה ברשות הלאומית לבטיחות בדרכים, ומ-1978 עד פרישתה בשנת 1984 עבדה במרכז הלאומי לסטטיסטיקת חינוך.

אלדריג' הייתה נשיאת החברה הסטטיסטית של וושינגטון ונבחרה לעמיתת האיגוד האמריקני לסטטיסטיקה בשנת 1969 (ביחעם אווה מולר).

== קישורים חיצוניים ==
* [http://www.washingtonpost.com/wp-dyn/content/article/2009/06/21/AR2009062101870_pf.html Obituaries Monday, June 22, 2009] - The Washington Post
* [https://www.legacy.com/us/obituaries/newsobserver/name/marie-eldridge-obituary?id=12982542&__cf_chl_captcha_tk__=FTh6_fH4x9vAAKjB9P7asbjwtAPnmDbMBLUSuCo80ao-1637908325-0-gaNycGzNCD0 ביוגרפיה]

קטגוריה:סטטיסטיקאיות אמריקאיות
קטגוריה:בוגרות אוניברסיטת ג'ונס הופקינס
קטגוריה:בוגרי אוניברסיטת ג'ונס הופקינס
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאיות שנפטרו ב-2009
קטגוריה:אמריקאים שנפטרו ב-2009
One (ערוץ טלוויזיה גרמני)

One הוא ערוץ טלוויזיה דיגיטלי בבעלות גוף השידור הציבורי הגרמני ARD שמפעיל אותו. הערוץ הושק ב-30 באוגוסט 1997.

הערוץ זמין בשידורים לווייניים באירופה ובאמצעות הכבלים בגרמניה (באזורים מסוימים).

== היסטוריה ==
ב-29 ביולי 2016 הודיעה WDR כי הערוץ, שנקרא עד אז Einsfestival ימותג מחדש תחת השם "One" ב-3 בספטמבר 2016 וקהל היעד של הערוץ יהיה בגילאים 30 עד 49.

הערוץ החל לשדר תחת השם One ב-1 בספטמבר 2016 בטוויטר ובפייסבוק, ומ-3 בספטמבר גם בשידורי הערוץ. המיתוג מחדש נועד להגביר את המודעות לערוץ כערוץ בידור במיוחד עבור צופים מתחת לגיל 30.

=== One HD ===
בין 21 ל -24 במרץ 2008, Einsfestival החל בשידורים בהפרדה גבוהה בשידורים בלוויין ובכבלים הדיגיטליים (Kabel BW). מ-22 דצמבר 2008 עד 1 ינואר 2009, Einsfestival שוב שידר תבנית בדיקה.

כיום הערוץ משדר ב-HD באיכות 720p.

== תוכניות ==
התוכניות המשודרות בערוץ הן בעיקר סרטי עלילה, סדרות טלוויזיה, סרטי תעודה ותחקיר, מגזינים ותוכניות מוזיקה (שעוסקות בעיקר ברוק ופופ). לוח המשדרים מורכב בעיקר מתוכניות רכש מערוצים אזוריים יחד עם הפקות חדשות ומקוריות ותוכניות ישנות מארכיון ARD. 

במהלך אולימפיאדת אתונה השתמשו ARD ו-ZDF בערוצים הדיגיטליים שלהם על מנת לסייע בדיווחים בנושא המשחקים האולימפיים ואירועי ספורט אחרים. דבר זהה קרה גם במהלך יורו 2008, מונדיאל 2010, יורו 2012 ומונדיאל 2014, על מנת להיות מסוגלים לשדר את המשחקים המתרחשים במקביל.

מאז יוני 2008 הערוץ משדר גם טלטקסט ובו מידע מותאם על לוח המשדרים והתוכניות השונות.

== גלריה ==
<gallery widths="170" heights="170" perrow="5">
קובץ:1-Festival-Logo-alt.svg|סמל הערוץ עד אפריל 2005 
קובץ:Festival-1-Logo.svg|סמל הערוץ עד אוקטובר 2005
קובץ:Festival Logo 2008.svg|סמל הערוץ עד ספטמבר 2009 
קובץ:Einsfestival 2009.svg|סמל הערוץ עד 2 בספטמבר 2016
קובץ:Einsfestival HD 2009.svg|סמל גרסת ה-HD של הערוץ עד 2 בספטמבר 2016
קובץ:Logo oneTV DE 2016.png|סמל הערוץ מאז 3 בספטמבר 2016
</gallery>

== ראו גם ==
* 3sat
* Phoenix
* ARD

== קישורים חיצוניים ==
* 

== הערות שוליים ==

קטגוריה:ערוצי טלוויזיה גרמניים
מישור נילסן

מישור נילסן או רמת נילסן (באנגלית: Nilsen Plateau) הוא מישור מכוסה קרח באנטארקטיקה. 

כאשר מכלילים בשטח המישור גם את אזור פראם מסה, אורכו 60 קילומטרים ורוחבו 22 קילומטרים. המישור מגיע לגובה של 3,940 מטרים מעל פני הים, ומתנשא לגובה של 1,500 מטרים מעל סביבתו, בין קרחון אמונדסן וקרחון סקוט בהרי המלכה מוד.

הפסגה הגבוהה ביותר במישור נלסון היא פסגה ללא שם וגובהה 3938 מטרים.

==היסטוריה==
המישור התגלה בנובמבר 1911 על ידי משלחת המחקר הנורווגית שבראשה עמד רואלד אמונדסן. אמונדסן קרא למישור על שם קפטן תורוואלד נילסן, מפקד הספינה Fram.

==לקריאה נוספת==
<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA179&lpg=PA179&dq=%22Blackwall+Glacier%22&source=bl&ots=5cDrbHg1IL&sig=Luxle2mYwt1Cag5b6ZN7ay7PThk&hl=en&sa=X&ved=0ahUKEwiw4uffytjZAhUnIsAKHURpAHsQ6AEIQjAG#v=onepage&q=%22Blackwall%20Glacier%22&f=false The Ross Orogen of the Transantarctic Mountains], P 177</div>

<div class="mw-content-ltr">• W.E. Long, D. McLelland, J.W. Collinson, D.H. Elliot, [http://www.mna.unisi.it/Editoria/TAP/TA_abstracts/TA_15_239_Long_etal_abstract.pdf Geology of the Nilsen Plateau, Queen Maud Mountains, Transantarctic Mountains], Terra Antartica 2008-2009, 15(2), 239-253
</div>

<div class="mw-content-ltr">• Roald Amundsen, [https://books.google.co.il/books?id=Q2d4UE-qL_QC&pg=PT138&lpg=PT138&dq=%22Mount+Nelson%22+(Antarctica)&source=bl&ots=Eh_bTo7Fh4&sig=m52N7iTWZdXAb73A3dQOtxv8WJI&hl=en&sa=X&ved=0ahUKEwjEnv7MvtjZAhUVM8AKHYhiCAQQ6AEISTAG#v=onepage&q=%22Mount%20Nelson%22%20(Antarctica)&f=false The South Pole: An Account of the Norwegian Antarctic Expedition in the "FRAM" 1910- 1912], August 1912 </div>

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:10725 מישור נילסן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10278&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישור נילסן] באתר הגאזט האנטארקטי של ממשלת אוסטרליה
* [http://www.peakbagger.com/peak.aspx?pid=13025 מישור נילסן] באתר peakbagger

==הערות שוליים==

נילסן
נילסן
נילסן
קטגוריה:ערכים עם קואורדינטות
קירסטין סמית

קירסטין סמית (בלועזית: Kirstine Smith; 1878–1939) הייתה סטטיסטיקאית דנית. היא מחלוצות המחקר בתחום התכנון האופטימלי של ניסויים.

== ביוגרפיה ==
ב-1906 סיימה את לימודיה באוניברסיטת קופנהגן עם תואר במתמטיקה ובפיזיקה. היא עבדה כעוזרת מחקר של האסטרונום והסטטיסטיקאי תורוולד טילה, ולאר מותו עבדה במכון לחקר הימים, שם הייתה מעורבת במספר מחקרים על אוכלוסיות דגים.

ב-1916 התקבלה ללימודי דוקטורט באוניברסיטת לונדון, במחלקה לסטטיסטיקה שהקים שם קרל פירסון, וביצעה את עבודת המחקר שלה בהדרכתו. במכתב לפישר, פירסון תיאר את סמית כ-"מבריקה". היא פרסמה מחקר רב השפעה על אמידת חי-בריבוע של מקדם המתאם. חילוקי דעות בדבר הפרשנות של עבודתה גרמו להרעת היחסים בין פירסון ופישר.

בעבודת הדוקטורט שלה, שפורסמה ב-1918, היא המציאה למעשה את התחום של תכנון ניסויים אופטימלי. לאחר סיום לימודי הדוקטורט חזרה לדנמרק, שם עבדה במכון לחקר האוקיינוס ובמעבדת המחקר של קרלסברג. בסופו של דבר פרשה מהעיסוק במחקר בשנת 1925, ובחרה להיות מורה בבית ספר תיכון, שם לימדה עד מותה ב-1939.

== קישורים חיצוניים ==
* [http://onlinelibrary.wiley.com/doi/10.1111/j.1751-5823.2009.00069.x/abstract Karl Pearson and the Scandinavian School of Statistics] - Peter Guttorp, Georg Lindgren, International Statistical Review Volume 77, Issue 1, pages 64–71, April 2009
* [http://www4.stat.ncsu.edu/~gumpertz/ Gumpertz, M.L. Thumbnail biography of Kirstine Smith]

קטגוריה:סטטיסטיקאיות
קטגוריה:נשים דניות
קטגוריה:בוגרי אוניברסיטת קופנהגן
קטגוריה:ילידות 1878
קטגוריה:נפטרות ב-1939
אידה ק. מרים

אידה קרייבן מרים (באנגלית: Ida Craven Merrian; 1904–1997) הייתה כלכלנית וסטטיסטיקאית אמריקנית.

== ביוגרפיה ==
לאחר שסיימה את לימודי התואר הראשון באנגלית ובהיסטוריה (מכללת וולסלי, 1925), למדה כלכלה באוניברסיטת שיקגו. תואר דוקטור הוענק לה ב-1928, מטעם בית הספר הגבוה ברוקינגס לכלכלה וממשל שבוושינגטון. בסיום לימודיה קיבלה משרת מרצה במכללת קונטיקט.

ב-1936 עברה לנהל את מחלקת המחקר והסטטיסטיקה של המוסד לביטוח לאומי (social security), שנוסד רק שנה קודם לכן. ב-1955 קודמה לתפקיד בכיר במוסד. במסגרת תפקיד זה פרסמה מחקרים רבים שעסקו בנושאי רווחה, ביטוחי בריאות, נכות, תחזיות לגיל פרישה, ועוד. כמו כן, קבעה לראשונה את שיטת חישוב קו העוני בארצות הברית. היא עבדה במוסד לביטוח לאומי עד לפרישתה ב-1972.

== הכרה ==
מרים נבחרה לעמיתה באיגוד האמריקני לסטטיסטיקה בשנת 1965. ב-1966 זכתה ב-Federal Woman's Award. כן זכתה בפרס השירות המצוין של משרד החינוך, הבריאות והרווחה.

== קישורים חיצוניים ==
* [https://www.ssa.gov/history/idanasi.html Ida C. Merriam] - Social Security History
* [https://www.washingtonpost.com/archive/local/1997/04/09/ida-merriam-dies-at-92/44f93fd7-0e80-4153-bcb2-9c4c11bec8c5/ Ida Merriam dies at 92] – The Washington Post

קטגוריה:סטטיסטיקאיות אמריקאיות
קטגוריה:כלכלניות אמריקאיות
קטגוריה:כלכלנים אמריקאים
קטגוריה:בוגרות מכללת ולסלי
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
טאן ג'ונגיי

טַאן ג'וֹנְגְיִי (בסינית מפושטת: 谭中怡, פין-יין: Tánzhōngyí, נולדה ב-29 במאי 1991) היא שחמטאית סינית בדרגת רב-אמן. אלופת העולם בשחמט לנשים בשנים 2017–2018.

נכון למרץ 2020, מדורגת במקום ה-27 בדירוג הכללי בסין לפי מד כושר.

== קריירה ==
בשנים 2000 ו-2001 זכתה ג'ונגיי באליפות העולם בשחמט לבנות מתחת לגיל עשר, וב-2002 זכתה בתחרות המקבילה לבנות מתחת לגיל שתים עשרה.

בשנת 2008 התמודדה באליפות העולם לנשים, והובסה בסיבוב השני על ידי פיה קרמלינג בתוצאה 1.5-0.5.

ג'ונגיי ייצגה את סין באוניברסיאדה בשנים 2011 ו-2013, וזכתה בשתי מדליות זהב עם קבוצתיות ומדליות זהב וארד אישיות.

ב-2015 זכתה באליפות סין בשחמט לנשים, וב-2016 זכתה עם נבחרת סין במדליית הזהב באולימפיאדת השחמט 2016.

בשנת 2017 העפילה לגמר אליפות העולם בשחמט, והתמודדה בדו-קרב על התואר מול אנה מוזיצ'וק. לאחר תוצאת תיקו 2-2 ניצחה את מוזיצ'וק בשלב שובר-השוויון וזכתה בתואר אלופת העולם.

במאי 2018 היא הפסידה את תואר אלופת העולם לסינית ג'ו ונג'ון שניצחה אותה בתוצאה 5.5:4.5.

==קבלת דרגות בינלאומיות==
* 2009 - רב-אמן לנשים
* 2017 - רב-אמן.

==טאן ג'ונגיי באולימפיאדת השחמט ==
בין השנים 2008 ל-2016 השתתפה ג'ונגיי בשתי אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2008||עת ||סין|| 2395||5 מ-7||5+ 0= 2-||71.4|| 8 קבוצתי
|-
| 2014||4 ||סין|| 2468||6 מ-9||5+ 2= 2-||66.7|| 2 קבוצתי, 5 אישי
|-
| 2016||4 ||סין|| 2658||9 מ-11||7+ 4= 2-||81.2|| 1 קבוצתי 
|}

==קישורים חיצוניים==

==הערות שוליים==

קטגוריה:שחמטאיות סיניות
קטגוריה:רבי-אמנים סינים
קטגוריה:אלופות עולם לנשים בשחמט
קטגוריה:סיניות שנולדו ב-1991
פראם מסה

פראם מסה או רמת פראם (באנגלית: Fram Mesa) היא רמה גבוהה, מכוסה קרח, המהווה את חלקו הצפון מזרחי של מישור נילסן, בהרי המלכה מוד שבאנטארקטיקה.

אורכה של הרמה 19 קילומטרים ורוחבה 2 עד 6 קילומטרים. גובהה של הרמה 3,024 מטרים מעל פני הים (כאשר גובהו של הר באוזר בקצה הצפוני של הרמה הוא 3,655 מטרים מעל פני הים).

==היסטוריה==
ככל הנראה הרמה התגלתה על ידי רואלד אמונדסן בשנת 1911, ומופתה באופן חלקי על ידי משלחת המחקר של ריצ'רד בירד שנערכו בשנים 1928–1930 ו- 1933–1935. הרמה מופתה על ידי הסקר הגאולוגי של ארצות הברית, באמצעות תצלומי אוויר שבוצעו על ידי צי ארצות הברית בין השנים 1960–1964. שמה של הרמה ניתן לה על ידי הוועדה המייעצת לשמות אנטארקטיים והיא נקראת על שם הספינה Fram, הספינה ששימשה את משלחת הקוטב הדרומי של 1910-1912.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:5220 פראם מסה] באתר הסקר הגאולוגי של ארצות הברית

==הערות שוליים==

פראם
פראם
קטגוריה:ערכים עם קואורדינטות
סוכנות המכס והגנת הגבולות של ארצות הברית

סוכנות המכס והגנת הגבולות של ארצות הברית (באנגלית: U.S. Customs and Border Protection ובראשי תיבות: CBP) היא סוכנות פדרלית השייכת למחלקה לביטחון המולדת.

הסוכנות הוקמה במרץ 2003 כחלק מארגונה של המחלקה לביטחון המולדת, ואיחדה לתוכה את שירות המכס ופעילויות מסוכנות ההגירה של ארצות הברית וממחלקת החקלאות. הסוכנות מעסיקה למעלה מ-60,000 עובדים ואחריותה היא הגנה על גבולות ארצות הברית, פיקוח ואכיפת חוקי מעבר וסחר למדינה.

תחת הסוכנות פועל משמר הגבול של ארצות הברית כגוף ביצוע שאנשיו נושאי מדים ודרגות.

==היסטוריה==
לפני הקמת הסוכנות, האחריות על ביטחון, אכיפה ומתקנים לשם פעילות מעבר ומסחר בינלאומיים הייתה מחולקת בין מספר ארגונים. מטרת הסוכנות המאוחדת הייתה לאפשר תהליכים סדורים ואחידים שיבטיחו עמידה בדרישות חוקי ההגירה, הבריאות והסחר הבינלאומי.
*שירות המכס של ארצות הברית - השירות הוקם ב-31 ביולי 1789, עם ארגון הסוכנות נסגר השירות, ראשו היה לראש סוכנות המכס והגנת הגבולות, ומרבית עובדיו ותחומי אחריותו הועברו לסוכנות החדשה.
*פקחי ההגירה - פעילותם התבצעה עד להקמת הסוכנות תחת משרד המפקח על ההגירה שנוסד ב-3 במרץ 1891
*פקחי חקלאות - פעילותם התבצעה קודם לכן תחת משרד החקלאות במסגרת חוק ההסגר לצומח מ-20 באוגוסט 1912
*סוכני משמר הגבול - פעילותם נוסדה ב-28 במאי 1924 וטרם הקמת הסוכנות פעלו תחת מחלקת המשפטים של ארצות הברית

== גלריה ==
<gallery>
קובץ:US Customs and Border Protection officers.jpg|alt=
קובץ:U.S. Customs and Border Protection Northern Border Security (8640808928).jpg|alt=
קובץ:Vice President of the United States Mike Pence visit U.S. Customs and Border Protection (6).jpg|alt=
קובץ:Todd Owen, U.S. Customs and Border Protection Executive Assistant Commissioner of Field Operations, visits the Otay Mesa Port of Entry.jpg|alt=
קובץ:United States Border Patrol Mexico.jpg|alt=
קובץ:U.S. Customs and Border Protection support during Hurricane Florence.jpg|alt=
קובץ:CBP-SBLIII-20190201-25.jpg|alt=
קובץ:US Customs and Border Protection Ford Interceptor Utility.jpg|alt=
</gallery>

==קישורים חיצוניים==

* 

קטגוריה:המחלקה לביטחון המולדת של ארצות הברית
קטגוריה:ארצות הברית: ארגונים משטרתיים פדרליים
קטגוריה:משמרות גבול
קטגוריה:וושינגטון די. סי.: ארגונים
המלט (סרט, 1913)

ג'ונסטון פורבס-רוברסטון בתפקיד המלט וס. א. קוקסון בתפקיד הורציו
המלט (באנגלית: Hamlet) הוא סרט אילם בריטי משנת 1913 בבימויו של היי פלאמב ובכיכובם של ג'ונסטון פורבס-רוברטסון, גרטרוד אליוט ושל וולטר רינגהם. הסרט הוא עיבוד של המחזה "המלט" מאת ויליאם שייקספיר בהפקת הפוורת' קומפני, והוא מבוסס על ההצגה שהועלתה בתיאטרון דרורי ליין בשנת 1913.

==צוות השחקנים==
* ג'ונסטון פורבס-רוברטסון – המלט
* גרטרוד אליוט – אופליה
* וולטר רינגהם – קלאודיוס
* אדליין בורן – גרטרוד
* ג'. ה. ברנס – פולוניוס
* ס. א. קוקסון –הורציו
* אלכס סקוט-גאטי – לארטס
* גרנדון בנטלי – פורטינברס
* מונטגו רתרפורד – כומר
* ג'. ה. ריילי – הקברן
* פרסי רודס – רוח הרפאים
* רוברט אטקינס – מרצלוס
* אריק דילדו – ריינלדו
* ריצ'רד אנדין – השחקן השני
* ג'ורג' הייס – אוסריק
* ס. ט. פירס – הקברן השני
* אוליב ריצ'רדסון – השחקנית המלכה
* אי איי רוס – גילדנשטרן

==קישורים חיצוניים==

==הערות שוליים==

קטגוריה:סרטי 1913
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים אילמים
קטגוריה:סרטים המבוססים על המלט
Nights in White Satin

"Nights in White Satin" (בעברית: "לֵילוֹת מֶשִׁי לָבָן") הוא שיר של להקת המודי בלוז שיצא בשנת 1967. הוא נכתב והולחן על ידי הגיטריסט, ג'סטין היוורד חבר הלהקה, והופיע תחת החלק "The Night", באלבום הקונספט שהוציאה הלהקה Days of Future Passed. כשיצא השיר לראשונה הוא הגיע למקום התשעה-עשר במצעד הסינגלים הבריטי, ולמקום המאה-ושלוש בארצות הברית. הייתה זו כניסה ראשונה משמעותית של הלהקה מאז הסינגל שלה "Go Now" וחילופי הגברי בתוך הלהקה, עת עזב אותה דני ליין והצטרפו אליה הייוורד וג'ון לודג'.

לאחר שיצא השיר מחדש בשנת 1972, הוא שהה שבועיים במקום השני במצעד הבילבורד הוט 100 והגיע למקום הראשון במצעד של מגזין המוזיקה קאש בוקס בארצות הברית. "Nights in White Satin" נמכר בלמעלה ממיליון עותקים בארצות הברית, וזכה במעמד של סינגל זהב.

בשנת 1995 הקליטה אותו מחדש הזמרת הגרמנייה סנדרה. גרסתה זכתה להצלחה אדירה בישראל.<ref></ref>

==כתיבת השיר והפקתו==
ג'סטין היוורד כתב את השיר כשיהיה בן תשע-עשרה. כשהשמיע לחבריו ללהקה את השיר, הם לא התלהבו ממנו תחילה. את הרעיון ל-"Nights in White Satin" קיבל לאחר שחברתו נתנה לו סדינים עשויים ממשי.<ref></ref> היוורד סיפר על כתיבת השיר ואמר: . בהקלטת השיר השתתפה "תזמורת הפסטיבלים של לונדון".

הצלילים התזמורתיים בחלק המרכזי של השיר הופקו על ידי המלוטרון של מייק פינדר, חבר הלהקה.

== מיקומי שיא ==

== גרסתה של סנדרה ==
גרסת כיסוי של "Nights in White Satin" הוקלטה על ידי הזמרת הגרמנייה סנדרה במסגרת אלבום האולפן השישי שלה, (1995).<ref></ref> היא הופקה על ידי מיכאל קרצו.

"Nights in White Satin" פורסם כסינגל המוביל מתוך Fading Shades באביב 1995 ולא הצליח להשתוות להצלחה של הסינגלים הקודמים של סנדרה.<ref name=":0"></ref> השיר הגיע למקום השמונה-ושישה בגרמניה, אך דורג במצעד של ניו זילנד והיה היחיד שלה שעשה זאת. הוא זכה להצלחה אדירה בישראל.<ref></ref>

הווידאו קליפ הרשמי של "Nights in White Satin" בבימויו של אנג'ל הארט, הציג תקריבים של פניה של סנדרה כשהייתה בהיריון באותה תקופה.<ref></ref> מאוחר יותר, נעשה שימוש בסטילס מתוך הקליפ עבור עטיפת האלבום Fading Shades.<ref name=":0" /> הוא נכלל באלבום הווידאו של סנדרה The Complete History משנת 2003.<ref name=":22"></ref>

=== רשימת השמעה ===

=== מיקומי שיא ===

==קישורים חיצוניים==

* [http://www.yosmusic.com/yos6717/ המודי בלוז The Moody Blues, לילות משי לבן Nights in white satin] באתר המוזיקה של יוסי חרסונסקי
* [https://www.youtube.com/watch?v=XJ8NyDWmOf8&list=PLlYL6cLYfhyYke5mbpxU6wWRJnq5H7qTk&index=1 לילות משי לבן עם מילות השיר בעברית] באתר YouTube

== הערות שוליים ==

קטגוריה:שירי 1967
קטגוריה:סינגלים מ-1967
קטגוריה:סינגלים מ-1972
קטגוריה:סינגלים מ-1995
קטגוריה:שירי סנדרה
קטגוריה:שירי עופר ניסים
קטגוריה:שירי עברי לידר
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירים שהופקו על ידי עופר ניסים
קטגוריה:שירים על לילות
קטגוריה:בלדות משנות ה-1960
קטגוריה:בלדות פופ
קטגוריה:בלדות רוק
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וירג'ין רקורדס
טיפוס (תעופה)

מטוס [[בואינג 737 של חברת אנטר אייר הפולנית מטפס]]
בתעופה, טיפוס או נסיקה הוא שלב שבו כלי טיס נוסק מעלה. כמו כן, זהו השלב הלוגי שבא מיד לאחר ההמראה וקודם לשיוט. את הטיפוס נעשה בהדרגה עד שכלי הטיס מגיע לרום טיסה מוסכם מראש.

==ביצוע טיפוס==
המטוס עושה שימוש בדחף הגובר על כוח הגרר המופעל עליו ומשיג עילוי. בנוסף הטייס עשוי להרים את אף המטוס ועל ידי כך לשנות את הכיוון בו פועל הדחף ועל ידי כך ליצור רכיב אנכי המושך את המטוס כלפי מעלה ומתווסף לעילוי הקיים.

המטוס יפסיק לעלות ברגע שכוח מנועיו לא יוכל להתגבר על הכוחות המתנגדים לו, כלומר המטוס יגיע לסייג הרום שלו. לחלופין, הטיפוס ייפסק כאשר הטייס ינמיך את עוצמת המנועים בכוונה תחילה ויאזן את אף המטוס למטרת שמירה על גובה אחיד וכניסה למצב שיוט.

==שלב הטיפוס==
כאמור, הטיפוס מתבצע מיד לאחר המראת המטוס והוא קודם לשלב השיוט. המטוס נוסק עד לגובה ידוע מראש אותו קובע הטייס בהתאם להנחיות שניתנו לו ממגדל הפיקוח. בטיסות ארוכות, טיסות מסחריות בעיקר, המטוס מטפס, נכנס למצב שיוט וחוזר חלילה. ככל שהדלק במטוס אוזל כך המטוס קל יותר וניתן לטפס עימו לרום גבוה יותר.

ככל שמתקדמים בשלב הטיפוס, קצב הטיפוס (ידוע גם בשם "קצב נסיקה") הולך ויורד. זאת מאחר שככל שנוסקים האוויר נהיה דליל יותר.

ניתן גם להשיג טיפוס מבלי להיעזר במנועים. דבר זה קורה באזורים בהם ישנה פעילות עזה של רוחות וזרמי אוויר עולים, אך רוב המטוסים אינם מותאמים לטיפוס פסיבי. כניסה לאזור זה כרוכה בסכנה ולרוב רק דאונים מטפסים באופן פסיבי.

השלב ההפוך לטיפוס הוא הנמכה, שלב בו מורידים את גובה המטוס בהדרגה.

== מהירויות טיפוס ==

בתלות בסוג כלי הטיס ותנאי הטיסה או השדה ממנו ממריאים ישנן מספר סוגי מהירויות טיפוס אופייניות בכוח מנוע מלא, כאשר השליטה על מהירות האוויר עצמה מושגת על ידי זווית האף (עלרוד) של המטוס, ככל שהזווית גבוהה יותר המהירות קטנה.

מהירות טיפוס בטוח (V<sub>2</sub>):

מהירות זאת אופיינית למטוסים מרובי מנועים ומושגת ניתוק מהקרקע מהר ככל הניתן, תפקידה הוא להבטיח טיסה בטוחה במקרה ויש כשל באחד המנועים. המהירות מחושבת לכך שברגע שיש כשל המטוס יוכל לטפס, לבצע הקפה ולנחות בבטחה בכוח של המנועים הנותרים.

מהירות זווית טיפוס מרבית (V<sub>x</sub>):

מהירות זאת מקנה את קצב הטיפוס המרבי של המטוס יחסית למרחק. בפועל מהירות זאת מקנה את משך הטיפוס הארוך ביותר מבין כל פרופילי הטיפוס בכוח מלא, אך בטווח המרחקים הקצר ביותר. מהירות זאת קריטית כאשר ישנו מכשול שיש לעבור, או טווח גבהים שהמטוס המטפס נדרש לעבור בטווח הקצר ביותר, לפי נהלים והוראות הבקרה האווירית.

מהירות קצב טיפוס מרבי (V<sub>y</sub>):

מהירות זאת מקנה את קצב הטיפוס המרבי של המטוס יחסית לזמן. כלומר מהירות זאת מקנה את הזמן הקצר ביותר להשגת גובה מסוים. מהירות זאת משמשת בדרך כלל לטיפוס לאחר המראה אחרי שמושגת מהירות טיפוס בטוח, או לטובת טיפוס דרך טווח גבהים שהמטוס צריך לשחרר בזמן הקצר ביותר על פי הגדרת הבקרה והנהלים.

== ראו גם ==
* שיוט
* הנמכה

==הערות שוליים==

קטגוריה:שלבי טיסה
Felino CB7

דגם Felino CB7
Felino CB7 היא מכונית ספורט המוגדרת כמכונית על, בעלת מרכב פיברגלס מתוצרת יצרנית מכוניות המרוץ ומכוניות העל הקנדית Felino Corporation אשר מיוצרת משנת 2016 עד היום.
=="Felino CB7"==
דגם ה-"Felino CB7" פותח במשך 7 שנים, טרם יציאתו לשווקים. נסיעת המבחן של דגם ה"Felino CB7"[ לפני אישורו הסופי נערכה במסלול מרוצי המכוניות "Circuit Gilles Villeneuve" . אב הטיפוס של דגם ה"Felino CB7" הוצג לראשונה בתערוכת המכוניות הבינלאומית במונטראול (Montreal International Auto Show ). דגם ה"Felino CB7" היא מכונית הספורט השנייה, שמיוצרת בקנדה (מכונית העל הראשונה, המיוצרת משנת 2010 היא לוקוס HTT פלאטור).

המכונית היא בעלת 2 מושבים ו-2 דלתות הדגם "Gull-wing door" ("דלת של כנף") מצוידת במנוע ג'נרל מוטורס (מנוע מרכזי). מידות צמיגים: קדמיים - 315/30R18, אחוריים - 245/40R18. תאורת פנסים תוך שימוש בדיודה פולטת אור (LED - Light-Emitting Diode). בלמים הם 4 בלמי דיסק (355 מ"מ)

== קישורים חיצוניים ==

* [https://newatlas.com/felino-cb7/30706/ דגם "Felino CB7"]
* [https://cars.walla.co.il/item/2716432 לא רק הוקי קרח: מכונית קיצון קנדית] (וואלה, וואלה רכב, ניר בן טובים, 30 בינואר 2014)
* 
* 
* 
* 
* 
* 
* 

==הערות שוליים==

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2016
קטגוריה:מכוניות עשויות פיברגלס
קטגוריה:מכוניות מנוע מרכזי
קטגוריה:כלי רכב המיוצרים בקנדה
ג'לאל א-דין א-סויוטי

ג'לאל א-דין עבד א-רחמן בן אבו בכר בן מחמד אלח'דירי א-סוּיוּטי (שם מלא בערבית: جلال الدين عبد الرحمن بن أبي بكر بن محمد الخضيري السيوطي) חי בין השנים 1445–1505 לספירה.

היה איש דת מצרי, מורה ומומחה בתחום ההלכה והמשפטים, ואחד מהסופרים הבולטים בתקופתו, אשר הקדיש את כתביו לתאולוגיה והלכה אסלאמית. מזוהה עם האסכולה השאפעית, ונחשב לאחד מפוסקי ההלכה המכובדים ביותר באסכולה השאפעית בפרט, ובאסלאם בכלל.

== חייו ==
א-סויוטי נולד ב-3 באוקטובר 1445 בקהיר. אמו הייתה ממוצא צ'רקסי, ואילו אביו ממוצא פרסי, בעוד שעל פי א-סויוטי בעצמו, הוא למעשה נצר לשושלת מבגדאד. משפחתו היגרה לאסיוט שבמצרים הממלוכית, ולכן הוא זכה לשם "אסויוטי". אביו, אשר למד ולימד הלכה אסלאמית על פי האסכולה השאפעית, נפטר כשג'לאל א-דין היה בגיל חמש.

ג'לאל א-דין התמחה בהלכה האסלאמית, בעיקר באסכולה החנפית ובאסכולה השאפעית. הוא התמחה גם בחדית', פרשנות הקוראן, תאולוגיה, היסטוריה, רטוריקה, פילוסופיה, פילולוגיה, אריתמטיקה, וברפואה.

בגיל 18 החל ללמד הלכה אסלאמית על פי האסכולה השאפעית, באותו מסגד שבו אביו נהג ללמד. בד בבד הצטרף א-סויוטי למסדר הסופי השאד'לי (בערבית: الطريقة الشاذلية).

במהלך חייו זכה ג'לאל א-דין א-סויוטי לתואר הנכסף "מוג'דד" (בערבית: مجدد) אשר משמעותו: "המחדש", והכוונה בזה היא לאדם אשר מחיה מחדש את הדת.

א-סויוטי מת ב-18 באוקטובר 1505.

== כתביו ==
ג'לאל א-דין א-סויוטי כתב על נושאים רבים. את דבריו הוא העלה על כתב על פני כ-900 יצירות.

את יצירתו הראשונה הוא כתב בהיותו בן 17.

אבן עמאד אמר עליו: .

אחד מתלמידו אמר .

בנוסף ליצירותיו בנושא הדת, כתב א-סויוטי גם בנושא הרפואה. כמו אבן אל-ג'ווזי, גם כתביו הרפואיים של א-סויוטי מבוססים כמעט לחלוטין על מסורות של הנביא מוחמד.

בין יצירותיו המפורסמות ביותר ניתן למצוא את:
* תפסיר אלג'לאליין ( تفسير الجلالين), אשר נחשב לאחת מפרשנויות הקוראן המקובלות ביותר בקרב המוסלמים.
* א-טיב א-נבווי (الطب النبوي), אשר בנוי כלקסיקון רפואי.
* אלג'אמע אלכביר ( الجامع الكبير)
* אלג'אמע אלסע'יר (الجامع الصغير)
* דר אלמנת'ור ( درالمنثور)
* תדריב א-ראווי (تدريب الراوي)

==קישורים חיצוניים==

* 
* 

== הערות שוליים ==

קטגוריה:אנשי דת מוסלמים
קטגוריה:ילידי 1445
קטגוריה:נפטרים ב-1505
ג'וזף גרינשטיין

ג'וזף ל. גרינשטיין (2 בינואר 1893 – 8 באוקטובר 1977), שכונה בשל גופו הקטן "האטום האדיר" (The Mighty Atom), היה יהודי נמוך קומה יליד פולין שהיגר לארצות הברית והדהים את העולם בחוזקו ובפעלולי הכח שביצע.

== חייו ==
ג'ו גרינשטיין נולד בשנת 1893 בשם יוסף בסובאלק (אז בתחומי האימפריה הרוסית - כיום בפולין). כשהיה כבן 14 סבל מדלקת ריאות חמורה. הרופאים ניבאו שלא יגיע לבגרות ושחבל להטרידו בלימודים. הוריו התירו לו להסתובב בחברתם של אנשי קרקס מקומיים. שם פגש הילד יוסף "איש ברזל" בשם וולנקו, שלקח את הילד תחת חסותו. ארבע שנים לאחר מכן הפך גרינשטיין למתאבק ואיש ברזל בעצמו, וביצע פעלולים שונים כגון כיפוף פרסות סוסים, נשיכת מוטות ברזל וכדומה.

בפולין הוא נישא ללאה, והחל קריירה כמתאבק תחת השם "גרינשטיין הילד" (Kid Greenstein). בשל עליית האנטישמיות במזרח אירופה החליט להגר עם אשתו לטקסס, ארצות הברית.

ב-1914 נורה ממרחק של כ-30 מטר, כנראה בשל קנאה על רקע רומנטי. אך הכדור שפגע בראשו לא חדר כלל לגולגולת וגרינשטיין עזב את בית החולים באותו יום. חוויה זו תרמה למוניטין שלו כאיש ברזל ומצד שני עוררה בו עניין בכוחות נפש הקשורים עם כוח פיזי. הופעותיו כאיש ברזל משכו קהל רב, מולו החדיר מסמרים דרך לוחות פלדה בעזרת כפות ידיו, משך משאיות בעזרת שיניו והרים משאות עצומים לכאורה ללא קושי.

ב-1938 הואשם גרינשטיין בתקיפה וגרימת חבלה חמורה. השופט הביט בגרינשטיין, איש קצר קומה שהתנוסס לגובה של 162 ס"מ בלבד, וברשימת האישומים הארוכה בהם הואשם. באולם בית הדין ישבה שורה ארוכה של גברים מגודלים, מציגים ידיים ורגליים שבורות, אפים מחוצים ותחבושות אדומות. השופט שאל את השוטר שהיה עד הראייה אם גרינשטיין פגע בכל אלו. "כל אלו", ענה השוטר, "וגם אלו שעדיין מאושפזים". גרינשטיין הסביר שכמה ימים לפני כן, במהלך עצרת תמיכה בהיטלר שאורגנה במנהטן על ידי האיגוד הגרמני אמריקאי, נתקל בשלט שהכריז "אין כניסה ליהודים וכלבים". גרינשטיין תלש את השלט המבזה, והמתין לבריונים הנאצים שראו את מעשיו ויצאו להתקיף את היהודי נמוך הקומה. השופט הכה בפטיש והכריז "חף מפשע, התיק סגור".

גרינשטיין השתתף חמש פעמים בתחרות האמריקאית "ריפלי תאמינו או לא" ובשנת 1976 נכנס לספר השיאים של גינס.

מאוחר יותר בחייו מכר שמן קוקוס, סבונים ושיקויי בריאות בירידים ושווקי איכרים מתוך משאית שבה נסע ממקום למקום.

כשפרצה מלחמת העולם השנייה כבר היה קרוב לגיל 50, ולכן לא התגייס. הוא התנדב ללמד את שוטרי ניו יורק ג'ו-ג'וטסו וזכה להוקרה מצד ראש העיר, לה גוארדיה.

מסמרי ברזל ופרסות שכופף מוצגים עד היום בפנסילבניה.

הופעתו האחרונה התקיימה ב-11 במאי 1977 במדיסון סקוור גארדן בגיל 84, וכללה כיפוף פרסות והחדרת מסמרים בידיו החשופות. חמישה חודשים מאוחר יותר, ב-8 באוקטובר 1977, נפטר ממחלת הסרטן.

סיפור חייו של גרינשטיין נכתב על ידי אד שפילמן בספר "האטום האדיר" ושימש השראה לדמות הבדיונית אל פראט בקומיקס "אטום" שיצא החל משנת 1940.

מייק, בנו של גרינשטיין, הופיע בשנת 2014 בגיל 93 בתחרות "America's Got Talent" ומשך מכונית במשקל טון וחצי בשיניו.

==קישורים חיצוניים==

== הערות שוליים ==

קטגוריה:יהודים פולנים
קטגוריה:אמני מופעי שוליים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1893
קטגוריה:אמריקאים שנפטרו ב-1977
יאנה צ'וריקובה

יאנה צ'וריקובה (ברוסית: Яна Алексеевна Чурикова, נולדה ב-6 בנובמבר 1978) היא עיתונאית ומנחת טלוויזיה רוסייה.

==ביוגרפיה==
צ'וריקובה נולדה במוסקבה, אמה הייתה כלכלנית ואביה היה איש צבא, היא למדה בבית ספר למוזיקה בהונגריה עקב שירותו של אביה שם.

בין השנים 1992 ל-1996 עבדה ככתבת בעיתון, מ-1995 ועד שנת 2000 היא למדה בפקולטה לעיתונאות של אוניברסיטת מוסקבה ונושא עבודת הגמר שלה היה "השפעת המוזיקה על תודעת ההמונים".

מ-1998 ועד 2002 היא הנחתה בערוץ MTV רוסיה, ב-2002 החלה לעבוד בהערוץ הראשון (רוסיה) והיא ידועה בעיקר מהנחיית התוכנית מפעל הכוכבים.

היא הגישה מספר שנים את תוצאות הניקוד הרוסי באירוויזיון, הנחתה את התחרות לבחירת הנציג הרוסי לתחרות ובנוסף היא הייתה אמורה להנחות את אירוויזיון 2009 אך עקב הריונה היא פרשה מהנחיית האירוע.

==קישורים חיצוניים==

* 

קטגוריה:מנחות טלוויזיה רוסיות
קטגוריה:סגל ערוץ 1 הרוסי
קטגוריה:רוסיות שנולדו ב-1978
קטגוריה:רוסים שנולדו ב-1978
מריה אפרוסינינה

מריה אפרוסינינה (אוקראינית: Марія Єфросиніна, נולדה ב-25 במאי 1979) היא מנחת טלוויזיה אוקראינית.

==קורות חייה==
אפרוסינינה נולדה בחצי האי קרים, היא למדה במחלקה לשפות זרות של אוניברסיטת קייב והוסמכה כמתורגמנית של אנגלית וספרדית.

בגיל תשע עשרה החלה להופיע בערוץ הראשון האוקראיני בתוכנית "Happy Bell" ועל הופעתה הייתה מועמדת לפרס בטקס פרסי הטלוויזיה האוקראיני.

ב-2004 זכתה בפרס "מנחת הטלוויזיה הטובה של השנה".

ב-2005 הנחתה את תחרות האירוויזיון 2005 שנערכה בקייב בפעם הראשונה.

ב-2009 החלה להנחות את הגרסה האוקראינית של תוכנית הריאליטי "מפעל הכוכבים", ב-2010 דורגה במקום ה-77 ברשימת הנשים המשפיעות ביותר באוקראינה על פי מגזין "Focus" המקומי, באותה שנה גם הנחתה את טקס ההגרלה של יורו 2012 שנערך בארמון התרבות והמדע שבפולין.

היא נשואה לטימור חרומייב ולהם בת ובן, אחותה יליזבטה נשואה לבנו של נשיא אוקראינה לשעבר ויקטור יושצ'נקו<ref>https://file.liga.net/persons/masha-efrosinina</ref>.

==פלילים==
ב-15 בספטמבר 2023 פורסם שבית המשפט בסמאני במוסקבה נתן פסק דין שלא בפניו למריה אפרוסינינה, היא קיבלה 7 שנות מאסר על פייקים לגבי הצבא הרוסי<ref>https://govoritmoskva.ru/news/379798/</ref>.

==קישורים חיצוניים==

* 

== הערות שוליים ==

קטגוריה:מנחי טלוויזיה אוקראינים
קטגוריה:מנחי האירוויזיון באוקראינה
קטגוריה:בוגרות אוניברסיטת קייב
קטגוריה:אוקראיניות שנולדו ב-1979
אברהם-לואי ברגה

שעון מטוטלת ה-Sympathiques של ברגה.
אברהם-לואי ברגה (באנגלית: Abraham-Louis Breguet; 10 בינואר 1747 – 17 בספטמבר 1823) היה שען. ברגה הוא יליד נשאטל בשווייץ, לשעבר נסיכות של פרוסיה, ברגה היה שען ששיכלל ופיתח חידושים רבים במהלך קריירה ארוכה בצרפת. עוד בימי חייו הוא נחשב לשען הטוב ביותר בתקופתו, ולקוחותיו היו אנשי ציבור מובילים ובני אצולה אירופיים. השעון המפורסם שבנה עבור מארי אנטואנט מוצג כיום במוזיאון ל. א. מאיר לאמנות האסלאם בירושלים, לצד שעונים רבים אחרים שלו. ברגה ייסד את החברה הנושאת את שמו ושייכת כיום ליצרנית השעונים השווייצרית סווטש.

== חייו ==
אברהם-לואי ברגה נולד בקנטון נשאטל בשווייץ (שהיה באותה העת נסיכות פרוסית) לאביו ז'ונא-לואי ברגה (Jonas-Louis Breguet) ולאמו סוזן-מרגריט בולה (Suzanne-Marguerite Bolle). בגיל 10 נפטר אביו של ברגה הצעיר, ולימודיו הרשמיים הופסקו בגיל 12. אימו נשאה בשנית לז'וזף טאטה, נצר למשפחת שענים, וזה ניסה במשך זמן מה לשכנע את ברגה הצעיר להיכנס לעסקי השענות, ללא הצלחה. לבסוף, בגיל 15, הסכים ברגה ללמוד את המקצוע ונשלח כשוליה לשען אלמוני בוורסאי. לחצר המלוכה דאז הייתה השפעה רבה על מקצוע השענות וטובי השענים פעלו באזור ורסאי.

במהרה הדהים ברגה את מורו בכישרונו ובאינטליגנציה שלו. הוא השלים את השכלתו בשיעורי ערב במתמטיקה בקולג' מאזרין, ומורו בקולג' דאג להציג את ברגה הצעיר בפני המלך לואי XII של צרפת. המלך התעניין מאוד במכניקה והזמין מאוחר יותר עבודות רבות אצל ברגה, ובכלל זה את שעון ה-perpetuelle (שעון שנמתח מעצמו), ששימח את המלך במיוחד.

 אולם זמן קצר לאחר תחילת לימודיו נפטר מורו של ברגה, ואחריו גם אימו ואביו החורג, וברגה הצעיר נאלץ לפרנס את עצמו ואת אחותו הצעירה באופן בלתי ידוע, עד אשר הקים את העסק הפרטי שלו. ברגה השלים את תקופת החונכות שלו ונישא ב-1775 לססיל מארי-לואיז להוייה, ויחד איתה ייסד את חברת השעונים ברגה בפריז.  ברגה המציא מנגנונים מכניים חדשניים לשעונים, ובכלל זה את מנגנון ה-tourbillon למתיחה אוטומטית של השעון, לצד חידושים רבים אחרים. רבות מהמצאותיו נותרו פורצות-דרך עד ימינו.

בתוך עשר שנים קיבל ברגה הזמנות ממשפחות האצולה של צרפת ומחצר המלוכה. השעון המפורסם ביותר של ברגה תוכנן ככל הנראה עבור מארי אנטואנט ונקרא על שמה (השעון גם היה ידוע כ"שעון מספר 160" מאחר שזה היה השעון ה-160 שהכין ברגה), אולם הכנתו הושלמה רק לאחר הוצאתה להורג במהפכה הצרפתית. שעון זה מוצג במוזיאון ל. א. מאיר לאמנות האסלאם בירושלים לצד כ-57 שעונים אחרים של ברגה, ובהם גם "שעון ה-Sympathiques". כל השעונים האלה נתרמו על ידי בתו של האספן, ורה סלומונס, שהקימה את המוזיאון. שעון שיוצר על ידי אברהם-לואי ברגה עבור מארי-אנטואנט ומוצג במוזיאון לאמנות האסלאם בירושלים

שעון מס' 92 (1785) של ברגה.

== קישורים חיצוניים ==

* 
* 
* 

== הערות שוליים ==

קטגוריה:אישים הקבורים בבית הקברות פר לשז
קטגוריה:מהנדסים צרפתים
קטגוריה:חברי האקדמיה הצרפתית למדעים
קטגוריה:יצרני שעונים שווייצרים
קטגוריה:סווטש
קטגוריה:ילידי 1747
קטגוריה:צרפתים שנפטרו ב-1823
סטיב פירס

סטיב פירס (באנגלית: Steve Pearce; נולד ב-24 באוגוסט 1947) הוא פוליטיקאי אמריקאי חבר המפלגה הרפובליקנית. כיהן כנציג המחוז השני של ניו מקסיקו בבית הנבחרים של ארצות הברית.

==ביוגרפיה==
פירס נולד בלמיסה שבמחוז דוסון בטקסס. גדל ולמד בהובס שבניו מקסיקו. ב-1970 סיים תואר ראשון מאוניברסיטת המדינה של ניו מקסיקו וב-1991 סיים תואר שני במנהל עסקים מאוניברסיטת מזרח ניו מקסיקו.

בשנים 1970 עד 1976 שירת כטייס בחיל האוויר של ארצות הברית. הוא השתתף במלחמת וייטנאם כטייס מטוסי תובלה לוקהיד C-130 הרקולס, על שירותו עוטר בצלב התעופה המצוינת ושתי מדליות האוויר. השתחרר בדרגת קפטן. לאחר שחרורו הקים חברת שירותים לחברות קידוחי נפט.

בשנים 1997–2000 כיהן כחבר בבית הנבחרים של מדינת ניו מקסיקו. ב-2002 נבחר לנציג המחוז השני של ניו מקסיקו בבית הנבחרים של ארצות הברית, הוא הושבע לתפקיד בינואר 2003 וכיהן במשך שלוש קדנציות עד ינואר 2009.

ב-2008 התמודד בבחירות לסנאט של ארצות הברית. לאחר שגבר על הת'ר וילסון בבחירות המוקדמות של המפלגה הרפובליקנית, הפסיד בבחירות הכלליות לטום יודול מהמפלגה הדמוקרטית. פירס היה מועמד המפלגה הרפובליקנית לתפקיד מושל ניו מקסיקו במסגרת הבחירות בארצות הברית ב-2018, בהן הפסיד למועמדת המפלגה הדמוקרטית מישל לואן גרישם.

ב-2010 התמודד שוב לבית הנבחרים ונבחר מחדש לנציג המחוז השני של ניו מקסיקו. מאז נבחר עוד שלוש פעמים לתפקיד.

פירס נשוי לסינתיה והם הורים לילד אחד.

==קישורים חיצוניים==

* [https://web.archive.org/web/20180330225227/https://pearce.house.gov/about-me/full-biography סטיב פירס] באתר בית הנבחרים
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי המפלגה הרפובליקנית (ארצות הברית)
קטגוריה:חברי בית הנבחרים של ארצות הברית מניו מקסיקו
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:חברי בית המחוקקים של ניו מקסיקו
קטגוריה:בוגרי אוניברסיטת המדינה של ניו מקסיקו
קטגוריה:בוגרי אוניברסיטת מזרח ניו מקסיקו
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1947
מועדון חתירה חיפה

חותרים במועדון חתירה חיפה
מועדון חתירה חיפה הוא מועדון ספורט שממוקם במעגן הספורט בנמל הקישון, ונוסד בשנת 1935. המועדון מקדם את ספורט החתירה בחיפה ופעילים בו עשרות רבות של חברים החל מגיל נוער וללמעלה מ-80.

== היסטוריה ==
מועדון חתירה חיפה נוסד ב-1935 על ידי מהגרים שברחו משלטון הנאצים בגרמניה והביאו את סירות החתירה שלהם איתם.

שורשי המועדון חוזרים אחורה למספר מועדונים בברלין בעיקר מועדון "Iwriah" ומועדון הסטודנטים היהודי.

בית הסירות החדש של המועדון נבנה על הגדה הדרומית של נחל הקישון ליד חיפה.

מאז הוזז בית הסירות והמועדון פעמיים, ומאז 1962 הוא ממוקם בנמל הקישון קרוב לפתח נחל הקישון.

במשך השנים התנהלה הפעילות המועדון ברציפות- כולל בזמן מלחמת העולם השנייה ומלחמת העצמאות.

חברי המועדון השתתפו בכל האירועים והתחרויות שהיו בארץ וכמו כן בכמה תחרויות בין-לאומיות בישראל ומחוצה לה.

== הפעילות במועדון ==
חברי מועדון חתירה חיפה
ספורט החתירה אינו כרוך במאמץ חריג ומתאים לכל גיל,

במועדון פעילים למעלה מ 80 חברים בוגרים מהם כשליש נשים.

בבוגרים יש ייצוג לכל קבוצות הגיל החל מחיילים וסטודנטים, ועד לחברים בני 80-90.

בין החברים יש זוגות וגם משפחות עם ילדים.

כל אחד בוחר לו את ימי הפעילות כאשר מומלץ להגיע לחתירה ו/או אימון כושר בארגומטר פעמיים ויותר בכל שבוע.

מספר פעמים בשנה מתקיימות תחרויות בהשתתפות כל 5 מועדוני החתירה בארץ.

תחרויות אלו הן לפי קבוצות גיל ומאפשרות שילוב של הנאה והשגיות.

מדי פעם יוצאות קבוצות חברים לתחרויות או לפעילות חתירה בחו"ל.

== פעילות הנוער ==
חותרים בנמל הקישון
במועדון קיימת קבוצת נוער 13-18

הקבוצה מתאמנת מספר פעמים בשבוע באימוני כושר וטכניקה, ומשתתפת במספר תחרויות בשנה.

החתירה היא עבודת צוות ופעילות חברתית, הפעילות משלבת התמודדות אישית וחברתית ומעודדת עבודת צוות, מנהיגות ושאיפה למצוינות.

== קישורים חיצוניים ==
* 

קטגוריה:ויקיפדיה: ערכים של משתמשים חדשים
קטגוריה:חיפה: מועדוני ספורט
קטגוריה:ישראל: חתירה
מילטון יאנג

מילטון רובן יאנג (באנגלית: Milton Ruben Young; 6 בדצמבר 1897 – 31 במאי 1983) היה פוליטיקאי אמריקאי, מהבולטים שייצגו את דקוטה הצפונית בסנאט של ארצות הברית, בשנים 1945–1981. עת שפרש מהסנאט, היה לסנאטור הוותיק ביותר משורות המפלגה הרפובליקנית.

== ביוגרפיה ==
יאנג נולד בברלין שבדקוטה הצפונית לג'ון ורייצ'ל יאנג, אשר נולדו להורים גרמנים. יאנג סיים את לימודיו בתיכון לאמור, ולאחר מכן למד באוניברסיטת המדינה של דקוטה הצפונית בפארגו ובאוניברסיטת גרייסלנד. ב-1919, נישא יאנג ללינדה בנסון ומיסדו את קשרם בשלושה בנים. לינדה הלכה לעולמה זמן קצר לפני חתונת הזהב שלהם ב-1969 (רעייתו השנייה של יאנג הייתה פטרישיה בירן, ששימשה מזכירתו בסנאט). עם סיום לימודיו הגבוהים, שב יאנג לדקוטה הצפונית על מנת לתפעל ולתחזק את החווה החקלאית של אביו.

בימי השפל הגדול יאנג התעניין יותר ויותר בפוליטיקה. הוא היה פעיל בענייני הקהילה, התנדב במוסדות החינוך, העיירה, והמחוז של מנהל ההתאמה החקלאית שהוקם מכוח חוק ההתאמה החקלאית (Agricultural Adjustment Act). בבחירות הכלליות בדקוטה הצפונית 1932 התמודד לבית הנבחרים הארצי וניצח. לסנאט הארצי נבחר שנתיים מאוחר יותר. יאנג היה גם אחד מאנשי המפתח בהתפתחות ועדת הארגון הרפובליקנית בדקוטה הצפונית במהלך שנות ה-40 של המאה ה-20. עם מותו של הסנאטור ג'ון מוזס ב-1945, המושל פרד ג'. אנדהל מינה את יאנג למלא את המושב הפנוי של דקוטה הצפונית בסנאט של ארצות הברית, ויאנג נאלץ לוותר על ניהול החווה המשפחתית, כדי למלא את תפקידיו בוושינגטון הבירה.

יאנג הושבע לסנאט ב-12 במרץ 1945, והפך לאחד מחברי הסנאט בעלי תקופת הכהונה הארוכה ביותר בתולדותיו. תפקידיו העיקריים התבטאו בחברותו בוועדת החקלאות, התזונה והייעור ובוועדת ההקצבות בה בכיר הרפובליקנים. ב-1974, במהלך בחירות האחרונות שלו לסנאט, נעשה שימוש בגילו המופלג של יאנג על מנת להכשילו בבחירות המקדימות במפלגה הרפובליקנית. בתגובה, יאנג שבר חתיכת קרש בידיו, צייר עצמו שוב כצעיר ורענן וזכה בבחירות.

תוצאות בחירות 1980 בארצות הברית הובילו לשליטה רפובליקנית בסנאט. בתור הסנאטור הרפובליקני הוותיק ביותר, יאנג נבחר לנשיא הזמני של הסנאט. עם זאת, הוא בחר לפרוש מהחיים הפוליטיים במקום להתמודד בפעם השביעית לתקופה נוספת של שש שנים. מינויו לנשיא הזמני של הסנאט יצא דופן. לתפקיד זה נבחר על ידי הרוב הדמוקרטי בסנאט בהנהגת ממשל הנשיא ג'ימי קרטר (שהיה ברווז צולע) ב-5 בדצמבר 1980 וכיהן בתפקיד יממה אחת בלבד.

סנאטור יאנג נפטר בביתו שבסאן סיטי, אריזונה, ב-31 במאי 1983 ונקבר בברלין, עיר הולדתו. תחנת הכוח על שם מילטון ר. יאנג השוכנת במחוז אוליבר נקראה על שמו כאות הוקרה. הבניין הגבוה ביותר בעיר מינוט שבדקוטה הצפונית הוא בית דיור ציבורי הנושא את שמו.

==קישורים חיצוניים==

* 
* 

קטגוריה:חברי הסנאט של ארצות הברית מדקוטה הצפונית
קטגוריה:נשיאים זמניים של הסנאט של ארצות הברית
קטגוריה:אמריקאים ממוצא גרמני
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:בוגרי אוניברסיטת המדינה של דקוטה הצפונית
קטגוריה:אמריקאים שנולדו ב-1897
קטגוריה:אמריקאים שנפטרו ב-1983
פנמלה קסטרו

פנמלה קסטרו (נולדה ב-26 ביוני 1981), הידועה גם בשם אנרקיה בולדונה (Anarkia Boladona), היא אומנית ברזילאית אשר משתמשת בגרפיטי כפלטפורמה להעלות את המודעות לזכויות נשים ועל השכיחות של אלימות במשפחה המתרחשת כלפי נשים בברזיל. בשנת 2006, בברזיל, עבר חוק פורץ דרך, בשם חוק מריה דה פנהה. חוק זה הכיר בכך שהתעללות פיזית כלפי נשים אינה חוקית, ומפרה זכויות אדם. נשים בברזיל לא ידעו על קיומו של חוק זה. פנמלה קסטרו שמה לב לכך והחליטה להגביר את המודעות לחוק באמצעות גרפיטי. היא קיווה כי באמצעות האמנות שלה, נשים בברזיל יהיו מודעות לזכויותיהן ולקיומה של הגנה משפטית לנשים.

== רקע ==
פנמלה קסטרו נולדה וגדלה בריו דה ז ' ניירו, ברזיל. היא גדלה במשפחה שבה אלימות במשפחה התרחשה לעיתים קרובות. היא ראתה את אמא שלה ודודותיה קורבנות לאלימות במשפחה. קסטרו בסופו של דבר הפכה לקורבן של אלימות במשפחה בעצמה. פנמלה קסטרו קיבלה תואר ראשון באמנויות מבית הספר לאמנויות באוניברסיטה הפדרלית של ריו דה ז'ניירו. כיום היא רשומה בתור סטודנטית למאסטר לאמנויות בתוכנית באוניברסיטה של ריו דה ז'ניירו.

== סגנון ==
פנמלה קסטרו מאמינה כי היא יכולה להשתמש גרפיטי שלה כמו קנווס בנוף העירוני על מנת לחקור את הגוף הנשי לשפוך אור על אי שוויון מגדרי ואלימות כלפי נשים. פנמלה קסטרו משתמשת באמנות לגנות אלימות במשפחה.

פנמלה קסטרו הייתה מועמדת בתור אחת מ-150 נשים נערו את העולם על ידי "ניוזוויק" ו הדיילי ביסט. קסטרו ידועה ברחבי העולם על מאמציה לקידום זכויות נשים.

פנמלה קסטרו יצרה את "רדה נמי", רשת עירונית בה אומניות רחוב מעלות את המודעות על אי שוויון מגדרי באמצעות אמנות ציבורית, גרפיטי וסדנאות בריו. רדה נמי מספקת גם סדנאות בברזיל, עבור נשים ונערות, כדי ללמד אותן על אלימות במשפחה, וכן ללמד אותן על אומנות הגרפיטי.

== פרסים ==
בחודש מרץ 2010 הוענק לפנמלה קסטרו פרס ה- DVF על היותה אישה יוצא דופן הנלחמת לשינוי למען זכויות נשים.

ב- 2013, היא הייתה בפורום הכלכלי העולמי כאחת מהמנהיגים העולמיים הצעירים.

==קישורים חיצוניים==

* 

== הערות שוליים ==

קטגוריה:אמני גרפיטי
קטגוריה:אמניות
קטגוריה:אמנים
קטגוריה:פמיניסטיות ברזילאיות
קטגוריה:פמיניסטיות המאה ה-20
קטגוריה:ברזילאיות שנולדו ב-1981
מגנוס הלגרן

מגנוס הלרן (בשוודית: Magnus Hellgren; נולד ב-1 באוקטובר 1963) הוא דיפלומט שוודי שכיהן כשגריר שוודיה בישראל בין השנים 2017–2020.

== ביוגרפיה ==
הקריירה הדיפלומטית של הלרן החלה בשנות ה-90. בין השנים 1992 - 1990 כיהן בתפקידו הדיפלומטי הראשון כנציב בשגרירות קהיר, לאחר מכן, בשנת 92, כיהן כנציב בלונדון, ב-1993 בקופנהגן, ובין 1993 ל-1996 כנציב בפריז. בשנת 1998 כיהן כיועץ המועצה לענייני ביטחון ובהמשך קודם לתפקיד מנכ"ל משרד החוץ השוודי.

מ-2001 ועד 2004 שימש כסגן מפקד משימה ראשי (DCM) של שגרירות שוודיה בדמשק. משנת 2004 עד 2010 שימש כציר (ב-2009 בתפקיד כשגריר) של המשלחת הקבועה של שוודיה בז'נבה. משנת 2011 ועד 2015 הוא שימש כראש המחלקה של המזרח התיכון במשרד החוץ.

משנת 2015 הוא כיהן כסגן המנהל הכללי במשרד החוץ של שוודיה וראש המחלקה לפירוז ומניעת הפצה ויצוא של נשק במשרד זה.

=== תפקיד בישראל ===
קבלת כתב מינוי כשגריר אצל נשיא המדינה ב-2017

ב-03 בספטמבר 2017 החל בתפקידו כשגריר שוודיה בישראל באופן רשמי.

כמי שמעורה היטב ובעל ניסיון רב באזור המזרח התיכון, הוא החל לפעול תוך זמן קצר ליצור תרומה משמעותית. ימים אחדים לאחר תחילת כהונתו כשגריר בישראל, אירח מפגש חגיגי "ישראל כהייטק ניישן", בו השתתפו נציגים בכירים מחברות ההייטק הישראליות המצליחות ביותר, וכן מחברות בינלאומיות בעלות פעילות ענפה בישראל. ABB, אפל, מלאנוקס, צ'ק פוינט, אאוטבריין, IATI וכן משקיעי הייטק ידועים כיוסי ורדי ומולי עדן היו בין המשתתפים. בהמשך אירח מפגשים רבים נוספים בסימן חשיבות פיתוח הקשר בין המדינות בהקשר הטכנולוגי, באחד מהם שרת המסחר של שוודיה, אן לינדה, הכריזה על מינוי של נציגה שוודית בתל אביב, המיועדת לפתח את יחסי ישראל - שוודיה בתחום הטכנולוגי.

בדצמבר 2017, בעקבות תקריות אנטישמיות שהתרחשו בשוודיה, יצא לתקשורת הלרן והביע את דאגתו לגבי האירועים, ואמר כי "אנחנו מחויבים לדאוג שהקהילה היהודית בשוודיה תמשיך לפרוח".

== השכלה וחיים אישיים ==
להלרן תואר שני בכלכלה ויחסים בינלאומיים מהמוסד האקדמי מבית הספר לכלכלה של גוטנבורג (Gothenburg School of Economics), הוא נשוי לשגרירה השוודית אניקה מולין הלגרן (Annika Molin Hellgren), ולזוג שתי בנות.

== ראו גם ==
* יחסי ישראל–שוודיה
* קרל נסר

== קישורים חיצוניים ==

* [https://www.swedenabroad.se/en/ דף הבית של שגרירות שוודיה בישראל]
* [https://www.facebook.com/SwedenInIsrael/ דף הפייסבוק של שגרירות שוודיה בישראל]

== הערות שוליים ==

קטגוריה:דיפלומטים שוודים
קטגוריה:שגרירי שוודיה בישראל
קטגוריה:שוודים שנולדו ב-1963
דיבאל פטריק

דיבאל פטריק (באנגלית: Deval Patrick; נולד ב-31 ביולי 1956) הוא פוליטיקאי אמריקאי חבר המפלגה הדמוקרטית, שכיהן כמושל מסצ'וסטס בשנים 2007–2015.

==ביוגרפיה==
פטריק גדל בדרום שיקגו, בנם של אמילי ולורדין. אביו עזב את המשפחה כשפטריק היה בן שלוש. בגיל 14 עבר להתגורר במסצ'וסטס.

ב-1978 סיים לימודי תואר ראשון בספרות אנגלית באוניברסיטת הרווארד. לאחר שנה בה עבד במסגרת האומות המאוחדות באפריקה שב לארצות הברית וסיים לימודי משפטים באוניברסיטת הרווארד ב-1982. הוא עבר לקליפורניה ועבד כעוזר שופט בבית המשפט הפדרלי התשיעי לערעורים של ארצות הברית. ב-1983 החל לעבוד במשרד עורכי הדין LDF ב-1986 הצטרף לפירמת עורכי הדין Hill & Barlow ולאחר ארבע שנים נהיה לשותף. בשנים 1994–1997 שימש עוזר לתובע הכללי של ארצות הברית וראש מחלקת זכויות האזרח במחלקת המשפטים, בתקופת נשיאותו של ביל קלינטון.

ב-1999 עבר לעבוד כיועץ משפטי בחברת האנרגיה טקסקו ועסק במיזוגה עם שברון. ב-2001 מונה לסגן נשיא ויועץ משפטי של חברת קוקה-קולה ובשנים 2004–2006 עבד כיועץ משפטי בחברת ACC Capital Holdings.

ב-2005 הכריז פטריק על כוונתו להתמודד למשרת מושל מסצ'וסטס. הוא ניצח בבחירות המקדימות של המפלגה הדמוקרטית ובבחירות הכלליות בנובמבר 2006 גבר על סגנית המושל המכהנת מהפלגה הרפובליקנית עם 55.64% מהקולות. בנובמבר 2010 נבחר לתקופת כהונה נוספת.

ב-2020 התמודד בבחירות המקדימות לנשיאות ארצות הברית במפלגה הדמוקרטית, אך פרש לאחר מיעוט קולות שקיבל בבחירות בניו המפשייר.

פטריק נשוי לדיאן ואב לשתי בנות.

==קישורים חיצוניים==

* 

קטגוריה:בוגרי בית הספר למשפטים באוניברסיטת הרווארד
קטגוריה:מושלי מסצ'וסטס
קטגוריה:מושלי מדינות ארצות הברית מהמפלגה הדמוקרטית
קטגוריה:חברי המפלגה הדמוקרטית (ארצות הברית)
קטגוריה:עורכי דין אמריקאים
קטגוריה:מועמדים בבחירות המוקדמות מטעם המפלגה הדמוקרטית לנשיאות ארצות הברית
קטגוריה:חברת קוקה-קולה: אישים
קטגוריה:אמריקאים שנולדו ב-1956
אווה טרדוש

אווה טרדוש (בהונגרית: Tardos Éva; נולדה ב-1 באוקטובר 1957) היא מתמטיקאית הונגריה ופרופסורית באוניברסיטת קורנל, כלת פרס פולקרסון ב-1988, פרס גדל ב-2012, ופרס קנות' ב-2023.

טרדוש למדה באוניברסיטת בודפשט שם השלימה את הדיפלומה במתמטיקה ב-1981, ואת הדוקטורט ב-1984 בהנחייתו של אנדרש פרנק. אחיה הצעיר הוא המתמטיקאי גבור טרדוש. הצטרפה לסגל הפקולטה באוניברסיטת קורנל ב-1989, ועמדה בראש המחלקה למדעי המחשב בשנים 2006 עד 2010. היא משמשת כדקאנית משנה בקולג' למדעי המחשב. טרדוש נבחרה לאקדמיה הלאומית להנדסה והאקדמיה האמריקנית למדעים ואמנויות, עמיתה ב-ACM מ-1998,

זוכת פרס פולקרסון ב-1988, זוכת פרס ג'ורג' דנציג ב-2006. בין 2004 ל-2009 הייתה העורכת האחראית בכתב העת למחשוב SIAM, וכיום עורכת בכתב העת של ACM וחברה בוועדת העורכים של Theory of Computing.

מחקרה של טרדוש עוסק באלגוריתמים, ומתמקד בתכנון וניתוח של שיטות יעילות לפתרון בעיות אופטימיזציה קומבינטוריות בגרפים וברשתות. בין השער חקרה אלגוריתמים של רשתות זרימה כדוגמת אלגוריתמי קירוב לזרימה ברשת, בעיות אשכול ובעיות חתך. בנוסף חוקרת טרדוש בתחום תורת המשחקים האלגוריתמית ובמכרזים.

==ספרים==
* J. Kleinberg, E. Tardos. Algorithm Design.Addison-Wesley, 2005.
* [http://www.cambridge.org/us/academic/subjects/computer-science/algorithmics-complexity-computer-algebra-and-computational-g/algorithmic-game-theory?format=HB Algorithmic Game Theory], בעריכה משותפת עם נועם ניסן, טים רוגרדן וויג'י וזיראני בהוצאת אוניברסיטת קיימברידג' 2007

==קישורים חיצוניים==

* 

* [http://www.cs.cornell.edu/~eva/ דף הבית] של אווה טרדוש באוניברסיטת קורנל

== הערות שוליים ==

קטגוריה:מתמטיקאים הונגרים
קטגוריה:סגל אוניברסיטת קורנל
קטגוריה:בוגרות אוניברסיטת אטווש לוראנד בודפשט
קטגוריה:חברי האקדמיה ההונגרית למדעים
קטגוריה:זוכי פרס גדל
קטגוריה:זוכי פרס פולקרסון
קטגוריה:זוכי פרס קנות'
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
מאתינה

"מאתינה" ציור [[צבעי מים מעשה ידי תומאס בוק בשנת 1842 עת הייתה בת שבע. ]]
מאתינה (באנגלית: Mathinna; 1835–1852) הייתה נערה אבוריג'ינית אוסטרלית שאומצה, ולאחר מכן ננטשה, על ידי מושל ארץ ואן דימן (כיום טסמניה), סר ג'ון פרנקלין. היא מתה בגיל צעיר, שרידי גופתה כנראה הוצאו מהקבר, נבדקו על ידי חוקר בריטי ונלקחו לאוניברסיטת מלבורן, לכאורה לצורכי מחקר. לימים הפכה לסמל של ההתייחסות הרעה של הבריטים והלבנים האוסטרליים לאבוריג'ינים.

==קורות חיים==
מאתינה נולדה באי פלינדרס (Flinders), נקרא בשם "מרי" והייתה הבת של טואוגרר, צ'יף שבט לואורין ורעייתו וונגרניפ. בשנת 1833 נאסרו כל אנשי השבט על ידי ג'ורג' אוגוסטוס רובינסון (Robinson), ראש הרשות האחראית על האבוריג'ינים. לאחר שנתפסה, בהיותה בת שש, שונה שמה ל"מאתינה" והיא נשלחה על ידי רובינסון כמתנה למושל סר ג'ון פרנקלין ורעייתו ליידי ג'יין, ואומצה על ידם. מאתינה גדלה בבית המושל לצד בתו של המושל אלינור.

מאתינה התקשתה להסתגל למעבר מהכפר הקטן באי פלינדרס לבית המושל. באחד המכתבים שכתבה היא תיארה איך כואבות לה הרגליים בשל הגרביים והנעליים שאמרו לה ללבוש, אך היא מודה לאביה המאמץ על שנתן לה אותם.

כאשר סר ג'ון פרנקלין נקרא חזרה לאנגליה בשנת 1843, הוא ורעייתו השאירו את מתינה בבית יתומים בהובארט, בהיותה בת שמונה. מאתינה התקשתה להסתגל למעבר מבית המושל לבית היתומים. היא נשלחה חזרה לאי פלינדרס בשנת 1844, ושנה לאחר מכן, בגיל 9, נשלחה שוב לבית היתומים. בשנת 1851, כאשר הייתה בת שש עשרה נשלחה אל היישוב האבוריג'יני אויסטר קואוב (Oyster Cove) ממערב להובארט.

ב-1 בספטמבר 1852, מאתינה מתה בטביעה בשלולית, ככל הנראה בהיותה שתויה, בגיל 17 או 18.

מאתינה נקברה, ככל הנראה, בבית הקברות האבוריג'יני של הכפר. גופתה הוצאה מקברה, לצד כל שאר האבוריג'ינים הקבורים בבית הקברות, על ידי ויליאם קראות'ר בשנת 1907 ונלקחה לאוניברסיטת מלבורן, לכאורה לצורכי מחקר.

מאבק ציבורי שנערך בשנת 1985, על ידי האבוריג'ינים הטסמנים הביא להשבת שרידי הגופות ושריפתן בטקס לוויה.

==הנצחה==
העיירה מאתינה בטסמניה נקראת על שמה, כמו גם הפטרייה Entoloma mathinnae.

== אזכורים תרבותיים ==
מאתינה אוזכרה במספר יצירות ספרותיות ותיאטרליות ובהן:
* 1954: בלט שהופק על ידי לורל מרטין - והוא אחת היצירות האוסטרליות הראשונות, העוסקת בנושא אוסטרלי מקורי (ונועז מאוד בהתייחס לתקופה בה יוצר). 
* 1967: סיפור ילדים היסטורי בשם "אנשיה של מאתינה" מאת נאן צ'ונסי.
* 2008: בלט בשם "מאתינה" בכוריאוגרפיה מאת סטיבן פייג', עבור להקת המחול באנגארה, בהשראת עבודתה של לורל מרטין.
* 2008: רומן בשם "Wanting" מאת ריצ'רד פלאניגן.

==ראו גם==
*שרה סארטי בארטמן

== קישורים חיצוניים ==
* [http://www.abc.net.au/local/audio/2011/02/16/3140544.htm גירוש האבוריג'ינים מטזמניה, וסיפורה של מאתינה]

==הערות שוליים==

קטגוריה:נשים אבוריג'יניות
קטגוריה:ילידות 1835
קטגוריה:נשים אוסטרליות
קטגוריה:ילדות
קטגוריה:נפטרות ב-1852
More Than a Lover

More Than a Lover (בעברית: יותר ממאהב) הוא סינגל שהוקלט על ידי הזמרת הוולשית בוני טיילר, מתוך אלבום הבכורה שלה, The World Starts Tonight.<ref name=":0"></ref> השיר יצא לאור בינואר 1977, כסינגל השני והאחרון מתוך האלבום.<ref name=":0" />

עם יציאתו נכנס השיר אל המקום השביעי במצעד שבדרום אפריקה, ה-27 במצעד הסינגלים הבריטי, וה-44 במצעד שבגרמניה.

== רקע וכתיבה ==
השיר נכתב על ידי רוני סקוט וסטיב וולף והופק על ידי המפיק המוזיקלי דוד מקיי, בדומה לסינגל הראשון מתוך האלבום, "Lost in France". השיר המכיל בתוכו את סגנון הקאנטרי ומשלב גם נגיעות של סגנון הרוק.

בסיבוב ההופעות הראשון שלה "Hide Your Heart Tour", הוחלט כי את השיר לא תשיר במופעים אשר נכללו בתוכו.

== מיקומי שיא ==

== קישורים חיצוניים ==

== הערות שוליים ==

קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט